328 Sanitas

Sanitas spiritualis recuperatur: primo, per lacrimosam contritionem, sicut eger per sudorem dolens per balneacionem, Psal. [146:3]: *Qui sanat contritos [cordis], et alligat,* vinculis penitentie, *contritiones eorum*. Sicut enim in sudore est anxietas propter conflictum inter naturam et morbum, sic in contritione cordis inter graciam et peccatum, Ysai. 38[:5]: *vidi lacrimas tuas* et sanavi te.

Secundo, per pudorosam confessionem, sicut stomachus per vomitum, vultus per apericionem, homo per minucionem corporalem corruptum sanguinem emittit, Job 34[:17]: *Numquid qui amat judicium*, id est, medici in confessione, *sanari potest*?

Tercio, per carnis maceracionem, sicut eger per dietam, Eccli. 31[:24]: *Somnus sanitatis in homine parco*. Sicut est in habentibus guerram adinuicem uel in habentibus contrarias infirmitates quod consulit vni grauamen est alteri. Sic est de carne et spiritu, [1] Cor. 9[:25]: *Omnis qui in agone contendit, ab omnibus se abstinet*. Eccli. 31[:37]: *Sanitas est animæ et corpori sobrius potus*. Enim sepe sanatur anima per carnis afflictionem. Nam sicut voluptas est mors anime, ita carnis afflictio per oppositionem est sanitas anime.

Quarto, per elemosinarum largitionem, sicut eger per medicinam purgatiuam, Luc. 6[:6] et Matt. 12[:13]: *Extendit* *manum* suam que erat arida, *et restituta est* *sanitati*. Sed multi ita constipantur quod nullo modo laxantur, nec etiam amaritudine mortis.

¶ Quinto, per deuotam orationem ut uulnus per emplastrum uel per vnctionem, Psal. [29:3]: *Domine, clamavi ad te, et sanasti me*.

¶ Sexto, per sanctam societatem /f. 102vb/ sicut corpus sanatur per membri putridum abscisionem. Leprosus enim aggrauatur cum leprosis alleuatur cum sanis, Psal. [17:26]: *Cum sancto sanctus eris*. Hoc figuratur in quibusdam sanitatis quos separauit dominus a turba, Marc. 7[:17].

¶ Septimo, per sanam doctrinam sicut eger per adustionem.

¶ Octauo, per Dominice passionis memoriam sic Christus cauceriauit membrum suum sanum ut sanaret infirmum genus humanum, Ysai. 53[:5]: Cujus *livore sanati sumus*. Sic sanebantur filii Israel aspiciendo *serpentem eneum*, Num. 21[:9].

¶ Huius sanitatis spiritualis sicut et corporalis septem sunt signa, scilicet, quies membrorum quod est cessacio a peccato, Leu. 14[:48]: *Quod si sacerdos viderit lepram non crevisse in domo, [postquam denuo] lita* est, *purificabit eam reddita sanitate*.

Secundum est doloris cessacio quod est pax consancti, Prou. 16[:24]: *Dulcedo animae sanitas*.

¶ Tercium est appetitus ciborum, id est, desiderium eternorum.

Quartum est debitus error, id est, sapiencia temporalium.

Quintum est coloris, id est, honestas conuersacionis.

¶ Sextum est virtus operandi et bona voluntas sustinendi grana in cuius rei signum Christianus genera hominum.

Primo, filium regali morientem per superbiam, Joan. 4[:46].

Secundo, excecatos in templo per inuidiam, Joan 5[:3] et 9[:1].

¶ Tercio, demonia cum areptum per iracundiam, Mar. 16[:17] et Luc. 10[:17].

Quarto, seruum centurionis languentem per accidiam, Luc. 7[:2].

Quinto, habentem manum aridam per auariciam, Matt. 12[:10]. Sexto, ydropicum per gulam, Luc. 14[:2].

Septimo, mulierem pacientem sanguinis fluxum per luxuriam, Luc. 8[:43]. Ergo verum dixit Psal. [102:3]: *Qui sanat omnes infirmitates* eorum.